Deg yixef-agi amezwaru newwi-d deg tazwara tazwert i yixef-agi syin ɣer-s negga-d asenked i wudlis n "les fourberies d'inissi" , nufa-d dakken adlis-agi yebḍa ɣef 5 n yimuren ,nezmer ad neḥsab yal aḥric d taḥkayt i yiman-is akken diɣen nezmer ad nini amuren-nni d yiwet n teḥkayt , adlis-agi yeffeɣ-d deg useggas n 1970 , deg tezrigin n FDB uṭṭun wis 107, deg-s ṭam n tmerwin d yiwen (81) ,yettwaru s snat n tutlayin tutlayt tafrensiset d tsuqilet ɣer tutelayet taqbaylit . Syin ɣer-s negga-as tabadut n tenqqist , d tulmisin-ines. Akken daɣen neɛred ad nekkes kra n yimyura n tneqqist yettwarun deg tmetti taqbaylit, nufa-d imyura yuran s snat n tutlayin tafransist d teqbaylit ,d yimyura yuran s tmaziɣt , d yimyura id yesuqlen seg tutlayt n tefransist ɣer teqbaylit.